Prima companie aeriană care introduce vaccinarea obligatorie pentru echipaj de la 1 decembrie.
Wizz Air a anunţat miercuri că vaccinarea va fi obligatorie pentru echipaj de la 1 decembrie. În cazuri speciale, aceasta va putea fi înlocuită cu testarea antigen sau PCR periodică.
Wizz Air introduce vaccinările COVID-19 pentru toţi membrii echipajului şi însoţitorii săi de zbor – sau testarea antigen/PCR periodică în cazurile speciale – în contextul cercetărilor care le demonstrează eficienţa ca fiind cea mai bună modalitate disponibilă de protejare împotriva COVID-19.Potrivit unui comunicat al companiei, regula este implementată ca parte a angajamentului de a proteja sănătatea şi siguranţa pasagerilor şi echipajului."Prioritatea noastră este reprezentată de sănătatea şi siguranţa pasagerilor şi angajaţilor noştri. Avem responsabilitatea să protejăm echipajul şi pasagerii la bord prin reducerea riscurilor COVID-19, iar vaccinurile joacă un rol vital în acest sens", a declarat József Váradi, CEO-ul Wizz Air Group.Conform reprezentanţilor companiei, pe măsură ce guvernele impun din ce în ce mai multe dovezi de vaccinare pentru echipaj ca parte a cerinţelor naţionale de intrare, vaccinarea echipajelor împotriva COVID-19 devine din ce în ce mai necesară.